नदी के पास वृद्ध का शव बरामद,हत्या की आशंका
चाईबासा| मुफ्फसिलथाना पुलिस ने शनिवार को मौदी स्थित नदी के पास 60 वर्षीय बिरंची कुम्हार का शव बरामद किया है। मृतक टोंटो के चुआदा गांव का रहने वाला था। मृतक गुरुवार को अपने संबंधी के यहां शादी पार्टी में आया था। शाम से वह गायब था। परिजनों ने हत्या की आशंका जताई। साथ ही मृतक के पैंट में रखे 10-12 हजार रुपए भी गायब है। परिजनों ने बताया कि मृतक घर में दुकान चलाता था। उसके जेब में 10 से 12 हजार रुपए थे। शादी से शुक्रवार को लौटने के क्रम में दुकान का सामान लाने के लिए उन्होंने रुपए रखे थे। बताया जाता है कि गुरुवार की शाम को जब मौदी में बाराती आई तो वह गायब था। संबंधी उसे खोज रहे थे। मृतक की पहचान बिरंची के रूप में की गई। पुलिस ने शव को कब्जे में लेने के बाद पोस्टमॉर्टम कराकर परिजनों को सौंप दिया।
hin_Deva hin_Deva